seungwon929/Th-miracl huggingface dataset:
กมล สุโกศล แคลปป์

กมล สุโกศล แคลปป์ (สุกี้) เกิดเมื่อวันที่ 1 พฤศจิกายน พ.ศ. 2512 เป็นนักดนตรีชาวไทย นักกีตาร์วงพรู และเป็นหนึ่งในผู้ก่อตั้งเบเกอรี่มิวสิก และเลิฟอีส

กมล สุโกศล แคลปป์ เป็น บุตรคนที่สามของ กมลา สุโกศล แคลปป์ กับ Terrence H. Clapp ชื่อ "กมล" ตั้งตามชื่อของคุณตา คือ กมล สุโกศล นักธุรกิจผู้ก่อตั้งกลุ่มธุรกิจ"กมล สุโกศล" ศึกษาระดับปริญญาตรีสาขา Liberal Art เอกปรัชญา จาก Music Technology New York University U.S.A. และเรียนเสริมด้าน sound engineer ที่ นิวยอร์ก เริ่มทำงานห้องอัดที่อเมริกา กลับมาก่อตั้งค่ายเพลง เบเกอรี่มิวสิก ร่วมกับ บอย โกสิยพงษ์ สมเกียรติ อริยชัยพาณิชย์ และสาลินี ปันยารชุน ต่อมาเกิดวิกฤตเศรษฐกิจจะกดดันให้ต้องเปิดให้ BMG (Bertelsmann Music Group) เข้ามาร่วมทุน และต่อมาปลายปี 2547 โซนี่เข้าซื้อกิจการของ BMG ทั่วโลกรวมถึงในไทย นั่นทำให้ Bakery กลายเป็นสังกัดย่อยของโซนี่ บีเอ็มจี กมลจึงลาออกจากเบเกอรี่ มาตั้งค่ายเพลงใหมชื่อเลิฟอีส

กมลทำรายการที่ชื่อว่า "ซิ่งล่าฝันปี 1" เป็นเรียลลิตี้โชว์ที่เดินทางไปยังประเทศต่าง ๆ ด้วยมอเตอร์ไซค์ และจากเสียงตอบรับที่ดีจึงมี รายการ"ดรีมเชสเซอร์ ซิ่งล่าฝันปีที่ 2" ออกฉายที่ช่อง 3 เดือนมิถุนายน พ.ศ. 2551

ทางด้านชีวิตส่วนตัว กมล สุโกศล แคลปป์ มีพี่สาว 2 คนชื่อ มาริสาและดารณี มีน้องชายคือ กฤษดา สุโกศล แคลปป์ มีลูกชาย 1 คนคือ ดีโน่ (เดชจุฑา วากเนอร์ แคลปป์)

หลังห่างหายจากวงการเพลงไปนานถึง 9 ปี โดยสุกี้ กลับมาสู่วงการเพลงอีกครั้งพร้อมโปรเจ็กต์ยักษ์ MONKEY DISCO BOY (มังกี้ ดิสโก้ บอย) หรือ M.D.B คว้าศิลปินแถวหน้าของเมืองไทยมาร่วมกันปฏิวัติวงการเพลงไทย แนวเพลงดิสโก้หรืออีดีเอ็ม (Electronics Dance Music) ซึ่งเริ่มต้นด้วยจุดกำเนิดของมังกี้ดิสโก้บอย มนุษย์จากดาวเรฟ (Rave) ที่มีรูปร่างหน้าตาคล้ายลิง ออกแบบโดย อเล็กซ์ เฟส ศิลปินกราฟฟิตี้ชื่อดัง มีความพิเศษตรงที่มนุษย์จากดาวดวงนี้จะมีดนตรีอีดีเอ็มเป็นพลังชีวิต คลอดผลงานใหม่ในนามค่ายเลเซอร์เฟส ภายใต้การดูแลของวอร์เนอร์มิวสิค ไทยแลนด์

สำหรับในโปรเจ็กต์ MONKEY DISCO BOY มีศิลปินมากมายภายในโปรเจกต์ได้แก่ ธนชัย อุชชิน (ป๊อด โมเดิร์นด็อก), อภิวัชร์ เอื้อถาวรสุข (แสตมป์), กษิดิศ สำเนียง (จีน) , บุรินทร์ บุญวิสุทธิ์, เบน ชลาทิศ (เบน), กฤษดา สุโกศล แคลปป์ (น้อย วงพรู) , ริค วชิรปิลันธิ์ (ริค) , เซาท์ไซด์ (วงดนตรี) , สุวีระ บุญรอด (คิว วงฟลัวร์) และศิลปินน้องใหม่ไฟแรงที่แจ้งเกิดจากโซเซี่ยลเน็ตเวิร์ค "บูม บูม แคช" (Boom Boom Cash)

โดยสุกี้ใช้เวลาทั้งหมด 14 เดือนเพื่อสร้างสรรค์เพลงออกมา 24 เพลง จาก 24 เลือกเพลง 9 เพลงเท่านั้นเข้ามาในโปรเจกต์
ทวีตเตอร์

ทวีตเตอร์ () เป็นลำโพงชนิดหนึ่งที่ออกแบบไว้สำหรับเสียงที่ความถี่สูง ซึ่งมีความถี่จาก 2,000 - 20,000 เฮิตช์ ซึ่งเป็นความถี่สูงสุดที่มนุษย์สามารถได้ยิน คำว่าทวีตเตอร์มาจากเสียงของนกทวีตเตอร์ที่มีความถี่สูง ซึ่งตรงข้ามกับวูฟเฟอร์ที่เป็นเสียงความถี่ต่ำจากเสียงของสุนัข จากเสียง วูฟ วูฟ
เมล

เมล์ หรือ เมล อาจหมายถึง
พระราชวังบักกิงแฮม

พระราชวังบักกิงแฮม () เดิมชื่อ คฤหาสน์บักกิงแฮม เป็นพระราชวังที่เป็นที่ประทับเป็นทางการของราชวงศ์อังกฤษตั้งอยู่ที่กรุงลอนดอนในสหราชอาณาจักรเป็นสถานที่ที่ใช้สำหรับการเลี้ยงรับรองของรัฐและยังเป็นสิ่งดึงดูดนักท่องเที่ยวสำคัญที่หนึ่งของกรุงลอนดอน และยังเป็นที่รวมพลังใจทั้งในการฉลองและในยามคับขันของชาวอังกฤษ

พระราชวังบักกิงแฮมแต่เดิมชื่อ “คฤหาสน์บักกิงแฮม” (Buckingham House) สิ่งก่อสร้างเดิมเป็นคฤหาสน์ที่สร้างสำหรับจอห์น เชฟฟิลด์ ดยุคแห่งบักกิงแฮมในปี ค.ศ. 1703 ในปี ค.ศ. 1761 สมเด็จพระเจ้าจอร์จที่ 3ทรงซื้อจากดยุคแห่งบักกิงแฮมเพื่อเป็นพระราชฐานส่วนพระองค์ ที่รู้จักกันในชื่อ “วังพระราชินี” (The Queen's House) ระยะ 75 ปีต่อมาเป็นเวลาที่มีการขยายต่อเติมพระราชวังโดยสถาปนิกจอห์น แนช (John Nash) และ เอ็ดเวิร์ด บลอร์ (Edward Blore) เป็นสามปีกรอบลานกลาง

พระราชวังบักกิงแฮมกลายมาเป็นพระราชฐานที่ประทับอย่างเป็นทางการของราชวงศ์อังกฤษเมื่อสมเด็จพระราชินีนาถวิกตอเรียขึ้นครองราชย์เมื่อปี ค.ศ. 1837 การต่อเติมครั้งใหญ่ครั้งสุดท้ายทำในปลายคริสต์ศตวรรษที่ 19 และ ต้นคริสต์ศตวรรษที่ 20 ซึ่งรวมทั้งด้านหน้าที่เห็นกันอยู่ในปัจจุบัน บางครั้งพระราชวังบักกิงแฮมก็เรียกกันเล่นๆ ว่า “บักเฮาส์”
พระราชวังเซนต์เจมส์

พระราชวังเซนต์เจมส์ (ภาษาอังกฤษ: St. James’s Palace) เป็นพระราชวังที่เก่าแก่ที่สุดพระราชวังหนึ่งในกรุงลอนดอนในสหราชอาณาจักร สร้างโดยสมเด็จพระเจ้าเฮนรีที่ 8บนที่เดิมเป็นโรงพยาบาลคนโรคเรื้อนที่อุทิศให้แก่นักบุญเจมส์ ลูกของอัลเฟียส ซึ่งเป็นชื่อที่พระราชวังและอุทยานตั้งตาม โรงพยาบาลถูกยุบเลิกเมื่อปี ค.ศ. 1532. พระราชวังใหม่มีความสำคัญเป็นลำดับสองรองจากพระราชวังไวท์ฮอลในความสนพระทัยของพระเจ้าเฮนรีที่ 8 ตัววังสร้างด้วยอิฐแดงเป็นสถาปัตยกรรมแบบทิวดอร์รอบลานสี่ลาน Gatehouse ทางด้านเหนือยังคงอยู่พร้อมด้วยหอแปดเหลื่ยม เมื่อพระราชวังไวท์ฮอลถูกทำลายจากไฟไหม้ พระราชวังเซนต์เจมส์กลายเป็นที่ประทับทางการของราชวงศ์อังกฤษตั้งแต่ปี ค.ศ. 1698 และใช้เป็นที่ทรงว่าราชการของพระมหากษัตริย์มาจนถึงทุกวันนี้

สมเด็จพระราชินีนาถแมรี สิ้นพระชนม์ในพระราชวัง หัวใจและเครื่องในของพระองค์ถูกฝังไว้ภายในโบสถ์หลวงภายในพระราชวัง สมเด็จพระราชินีนาถเอลิซาเบธที่ 1 บรรทมที่นี่คืนหนึ่งระหว่างที่ทรงรอกองทัพเรือสเปนที่ล่องขึ้นมาทางช่องแคบอังกฤษ สมเด็จพระเจ้าชาร์ลส์ที่ 1 บรรทมที่พระราชวังเซนต์เจมส์คืนก่อนที่จะทรงถูกสำเร็จโทษในปี ค.ศ. 1649 โอลิเวอร์ ครอมเวลล์เปลื่ยนพระราชวังเป็นค่ายทหารระหว่างสมัยสาธารณรัฐอังกฤษ สมเด็จพระเจ้าชาร์ลส์ที่ 2 พระราชโอรสของพระเจ้าชาร์ลส์ที่ 1 เปลี่ยนกลับคืนมาเป็นพระราชวังและทรงวางผังอุทยานเซนต์เจมส์
ชญาดา ลิ่วเฉลิมวงศ์

ชญาดา ลิ่วเฉลิมวงศ์ (ชื่อเล่น: โบ; เกิด: 20 มิถุนายน พ.ศ. 2518) เป็นพิธีกรหญิงชาวไทย โดยเป็นพิธีกรรายการแฟ้บทีวี และเป็นอดีตพิธีกรรายการตีสิบ

ชญาดา ลิ่วเฉลิมวงศ์ เป็นบุตรคนที่สองจากทั้งหมดสามคนของอาคม ลิ่วเฉลิมวงศ์ ที่เกิดกับหม่อมราชวงศ์สิริมาดา วรวรรณ มีพี่สาวและน้องสาวร่วมบิดามารดาคือ จณิสตา และสุนุชดา ลิ่วเฉลิมวงศ์ และมีน้องต่างบิดาอีกสองคนคือ ชวิทย์ และฐนุชดี เสรีวัฒโนภาส ซึ่งมารดาของเธอเป็นบุตรคนเล็กของพันตำรวจโท หม่อมเจ้าหัชชากร วรวรรณ สำเร็จการศึกษาจากโรงเรียนเซนต์โยเซฟคอนเวนต์ และโรงเรียนเตรียมอุดมศึกษา ก่อนเดินทางไปศึกษาต่อจนจบปริญญาโท

ชญาดาสมรสครั้งแรกกับเกริกพล มัสยวานิช นักแสดงชาวไทย เมื่อวันที่ 4 กันยายน พ.ศ. 2545 ทั้งสองมีบุตรชายด้วยกันหนึ่งคนชื่อ อชิรวัฒน์ มัสยวานิช แต่ต่อมาเธอได้แยกกันอยู่กับเกริกพลเป็นเวลา 2 ปี และหย่ากันเมื่อวันที่ 14 มีนาคม พ.ศ. 2551 หลังจากนั้นเธอได้คบหากับกรุณพล เทียนสุวรรณ ที่เป็นนักแสดง ภายหลังได้เลิกรากัน ต่อมาชญาดาสมรสครั้งที่สองกับร้อยเอกกฤชพล เศวตนันทน์ เมื่อวันที่ 27 พฤศจิกายน พ.ศ. 2558
ภูวดล ทรงประเสริฐ

ศาสตราจารย์ ภูวดล ทรงประเสริฐ (เกิด พ.ศ. 2493 - ที่จังหวัดนครศรีธรรมราช) ศาสตราจารย์ระดับ 10 ประจำภาควิชาประวัติศาสตร์ คณะสังคมศาสตร์ มหาวิทยาลัยเกษตรศาสตร์ ปัจจุบัน เกษียณอายุราชการแล้ว

ศาสตราจารย์ ภูวดล ทรงประเสริฐ หรือ ศาสตราจารย์ ดร.ภูวดล ทรงประเสริฐ เกิดที่ตำบลจันดี อำเภอฉวาง จังหวัดนครศรีธรรมราช เข้าศึกษาระดับชั้นมัธยมศึกษาที่ โรงเรียนวัดสุทธิวราราม ปริญญาตรีและโทด้าน ประวัติศาสตร์ จากคณะอักษรศาสตร์ จุฬาลงกรณ์มหาวิทยาลัย ปริญญาเอก ด้านประวัติศาสตร์ จากมหาวิทยาลัยมอนาช ประเทศออสเตรเลีย

ศ.ดร.ภูวดล ทรงประเสริฐ เป็นผู้ที่เคลื่อนไหวทางด้านสังคมและการเมืองมาโดยตลอด ตั้งแต่ปี พ.ศ. 2512 ขณะเรียนอยู่ปี 2 คณะอักษรศาสตร์ จุฬาลงกรณ์มหาวิทยาลัย เป็นนักวิชาการที่เชี่ยวชาญโดยเฉพาะทางด้านประวัติศาสตร์จีนและประวัติศาสตร์เอเชียตะวันออกเฉียงใต้ เคยเขียนหนังสือเกี่ยวกับชาวจีนโพ้นทะเลหลายเล่ม เช่น "ชาวจีนโพ้นทะเลในเอเชียตะวันออกเฉียงใต้" ในปี พ.ศ. 2546 เป็นต้น และเป็นบุคคลแรกในประเทศไทยที่สอนวิชาประวัติศาสตร์เกาหลี

เป็นหนึ่งในนักวิชาการที่เข้าร่วมชุมนุมขับไล่ พ.ต.ท.ทักษิณ ชินวัตร
และเป็นขาประจำบนเวทีพันธมิตรประชาชนเพื่อประชาธิปไตยในการชุมนุมเมื่อปี พ.ศ. 2551 โดยเป็นที่ชื่นชอบอย่างมากของผู้ชุมนุม เพราะมีลีลาการปราศรัยที่เผ็ดร้อนและมีข้อมูลเชิงลึก แต่หลายครั้งก็เต็มไปด้วยอารมณ์และคำหยาบ จนกระทั่งหลังการปราศรัยเสร็จในคืนวันที่ 13 ตุลาคม พ.ศ. 2551 พล.ต.จำลอง ศรีเมือง หนึ่งในแกนนำของกลุ่มพันธมิตรฯได้ขึ้นเวทีไปตำหนิ และหลังจากนั้น ศ.ดร.ภูวดลก็มิได้ขึ้นเวทีของทางกลุ่มพันธมิตรฯอีกเลย แม้จะมีเสียงเรียกร้องจากผู้ชุมนุมก็ตาม
งานวิจัยที่สำคัญของอาจารย์ช่วยสร้างความรู้ความเข้าใจบทบาทของจีนโพ้นทะเลต่อการพัฒนาเศรษฐกิจและสังคมไทย ทุนจีนต่อการพัฒนาเศรษฐกิจดีบุกและยางพาราในภาคใต้ของประเทศไทย
ปิง

ปิง อาจหมายถึง
คณะรัฐมนตรีไทย

คณะรัฐมนตรีไทยเป็นคณะบุคคลที่ทำหน้าที่บริหารราชการแผ่นดินในราชอาณาจักรไทย คณะรัฐมนตรีเป็นกลุ่มบุคคลหลักที่ขับเคลื่อนส่วนราชการต่างๆของรัฐบาลไทย สมาชิกของคณะรัฐมนตรีนั้นจะได้รับการเสนอชื่อโดยนายกรัฐมนตรีและได้รับการแต่งตั้งอย่างเป็นทางการโดยพระมหากษัตริย์ไทยซึ่งประกอบไปด้วย รองนายกรัฐมนตรี และรัฐมนตรีประจำกระทรวงต่างๆ โดยมีนายกรัฐมนตรีเป็นหัวหน้าคณะ

คณะรัฐมนตรีไทยนั้นมีขึ้นครั้งแรกหลังจากการเปลี่ยนแปลงการปกครองเป็นระบอบประชาธิบไตยตามพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งในขณะนั้นเรียกว่าคณะกรรมการราษฎร และหลังจากมีการประกาศใช้รัฐธรรมนูญแห่งราชอาณาจักรไทย พุทธศักราช พ.ศ. 2475 จึงเปลี่ยนมาเรียกว่าคณะรัฐมนตรี และได้ใช้ชื่อนี้มาจนถึงปัจจุบัน

จำนวนรัฐมนตรีในคณะนั้นเป็นไปตามรัฐธรรมนูญที่บังคับใช้อยู่ขณะนั้น ซึ่งรัฐธรรมนูญฉบับปัจจุบัน คือ รัฐธรรมนูญแห่งราชอาณาจักรไทย พุทธศักราช 2560 กำหนดให้คณะรัฐมนตรีมีรัฐมนตรีได้ไม่เกิน 35 คน

ปัจจุบันคณะรัฐมนตรี คณะที่ 61เป็นคณะรัฐมนตรีชุดล่าสุดจัดตั้งเมื่อวันที่ 30 สิงหาคม พ.ศ. 2557 โดยมีพลเอกประยุทธ์ จันทร์โอชา เป็นนายกรัฐมนตรี

รัฐธรรมนูญแห่งราชอาณาจักรไทย พุทธศักราช 2560 ได้กำหนดคุณสมบัติและการปฏิบัติหน้าที่ของคณะรัฐมนตรีไว้ดังนี้ทั้งนี้ความเป็นรัฐมนตรีของนายกรัฐมนตรีหรือรัฐมนตรีสิ้นสุดลงเมื่อขาดคุณสมบัติ มีลักษณะต้องห้ามตามความข้างต้น ลาออกจากตำแหน่ง เสียชีวิต หรือนายกรัฐมนตรีทูลเกล้าฯเสนอให้รัฐมนตรีพ้นจากตำแหน่ง นอกจากนี้คณะรักษาความสงบแห่งอาจเสนอให้สภานิติบัญญัติแห่งชาติมีมติให้นายกรัฐมนตรีพ้นจากตำแหน่งได้

พระมหากษัตริย์ทรงแต่งตั้งนายกรัฐมนตรีคนหนึ่งตามมติของสภานิติบัญญัติแห่งชาติและรัฐมนตรีอื่นอีกจำนวนไม่เกิน 35 คนตามที่นายกรัฐมนตรีถวายคำแนะนำก่อนเข้ารับหน้าที่ รัฐมนตรีต้องถวายสัตย์ปฏิญาณต่อพระมหากษัตริย์ด้วยถ้อยคำดังต่อไปนี้

คณะรัฐมนตรีมีหน้าที่บริหารราชการแผ่นดิน มีสิทธิเข้าร่วมประชุมชี้แจงแสดงความคิดเห็นในที่ปกำหนดได้

ปัจจุบันประเทศไทยมีคณะรัฐมนตรีจำนวน 61 คณะ ดังนี้
ฮูริน ธาลิออน

ฮูริน (Húrin) เป็นตัวละครตัวหนึ่งในซิลมาริลลิออน งานประพันธ์ของ เจ. อาร์. อาร์. โทลคีน ตามปกรณัมชุดมิดเดิลเอิร์ธ ฮูรินเป็นชาวมนุษย์ซึ่งมีชีวิตอยู่ในยุคที่หนึ่งของอาร์ดา เป็นทายาทตระกูลฮาดอร์ เจ้าแคว้นดอร์-โลมิน และเป็นนักรบที่ยิ่งใหญ่ที่สุด มีสมญาว่า ธาลิออน (Thalion) ซึ่งเป็นคำภาษาซินดาริน แปลว่า ผู้มั่นคง

ฮูรินเป็นบุตรคนโตของกัลดอร์แห่งตระกูลฮาดอร์ มีน้องชายหนึ่งคนคือ ฮูออร์ ผู้เป็นบิดาของทูออร์ บิดาของเออาเรนดิล เมื่อยังเด็ก ฮูรินกับฮูออร์เคยได้รับความช่วยเหลือจากพญาอินทรีโธรอนดอร์หนีพ้นจากพวกออร์ค ไปลี้ภัยอยู่กับกษัตริย์ทัวร์กอนในกอนโดลิน ได้เป็นที่รักใคร่ขององค์กษัตริย์มาก ต่อมาภายหลังจึงได้หวนคืนดอร์-โลมิน

ฮูรินแต่งงานกับมอร์เวนแห่งตระกูลเบออร์ มีบุตรด้วยกันสามคนคือ ทูริน อัวร์เวน และนิเอนอร์
เคหาสน์ดาว

เคหาสน์ดาว เป็นละครโทรทัศน์ไทยของเอ็กแซ็กท์ ที่ออกอากาศในปี พ.ศ. 2535-2536 และเป็นการพบกันอีกครั้ง ของคู่พระนางจากละครเรื่อง รักในรอยแค้น คือ ศักดิ์สิทธิ์ แท่งทอง และ นุสบา วานิชอังกูร โดยเป็นเรื่องราวของ ""คุณเขียว"" หนุ่มสถาปนิกที่มีบุคลิกซื่อๆ มองโลกในแง่ดี และไม่เป็นพิษเป็นภัยกับใคร กับ ""คุณจ๋อม"" อาจารย์มหาวิทยาลัยที่มีความตั้งใจแน่วแน่ที่จะสร้างบ้านของตนเองเพื่อแม่และน้องสาว จากความฝันของคุณจ๋อม ทำให้ได้มารู้จักกับ คุณเขียว และความสัมพันธ์ของคนทั้งคู่ได้ก่อตัวขึ้นเรื่อยๆ จนกลายเป็นความรัก

ละครเรื่องนี้ มีเนื้อหาเบาๆ สนุกสนาน แต่แฝงไว้ด้วยแง่คิดเล็กๆ น้อยๆ เคหาสน์ดาว สร้างจากบทประพันธ์ของ วาณิช จรุงกิจอนันต์ บทโทรทัศน์ ทองขาว ทวีปรังษีนุกูล, สรรเสริญ สันติวงศ์ และ กำกับการแสดงโดย สุพล วิเชียรฉาย ก่อนหน้านี้เคยมีการสร้างเป็นภาพยนตร์ไทยโดย ศุภักษร ฉายในปี พ.ศ. 2530 นำแสดงโดย สมประสงค์ สิงหวนวัฒน์, อนุสรา จันทรังษี, อภิศักดิ์ เจตสมมา, ศริญญา บุญยงค์ และ สุริวิภา กุลตังค์วัฒนา

และในปี พ.ศ. 2558 ได้นำกลับมาสร้างใหม่อีกครั้ง นำแสดงโดย ชัยพล จูเลี่ยน พูพาร์ต, จินตนัดดา ลัมะกานนท์, วรเวช ดานุวงศ์, อรจิรา กุลดิลก, พรรณวรท ด้วยเศียรเกล้า

ใน พ.ศ. 2557 เอ็กแซ็กท์ - ซีเนริโอ และ บริษัท อู่ข้าวอู่น้ำ ภาพยนตร์ จำกัด ได้นำบทประพันธ์เรื่องนี้กลับมาสร้างเป็นละครโทรทัศน์ใหม่อีกครั้งโดยมีแผนออกอากาศให้ชมในปี พ.ศ. 2558 ทางช่องวัน

สร้างบทโทรทัศน์โดย ธนินทร อุชุภาพ, ทีมไรท์เตอร์แลป, คิมหันต์ กาญจนสมใจ, วิลาสินี เรืองประจวบกุล, รัชฏ์ภูมิ บุญบัญชาโชค, วรกร วีระกุล, มนชยา พานิชสาส์น และกำกับการแสดงโดย พันธุ์ธัมม์ ทองสังข์, กรัณย์ คุ้มอนุวงศ์

โดยออกอากาศทุกวันพุธ-พฤหัสบดี เวลา 20.15 น. ออกอากาศตั้งแต่ 14 มกราคม พ.ศ. 2558 - 4 มีนาคม พ.ศ. 2558 ทางสถานีโทรทัศน์ช่องวันเอชดี
อาจารียา พรหมพฤกษ์

อาราดา (อาจารียา) พรหมพฤกษ์ หรือ หลิว อาจารียา นักร้องลูกทุ่งหญิงชาวไทย ซึ่งโด่งดังจากเพลง "สะใภ้นายก"

อาราดา พรหมพฤกษ์ เกิดเมื่อวันอาทิตย์ที่ 23 กุมภาพันธ์ พ.ศ. 2529 เป็นบุตรสาวเพียงคนเดียวของ นายณัฐพล พรหมพฤกษ์ และนางอัจฉรา พรหมพฤกษ์ มีภูมิลำเนาอยู่ที่ อำเภอเมือง จังหวัดลำพูน จบการศึกษาชั้นอนุบาลและประถมศึกษาจาก โรงเรียนเลาหจิตรวิทยา จังหวัดลำพูน มัธยมศึกษาปีที่ 1 – 5 ที่โรงเรียนบ้านแป้นพิทยาคม จังหวัดลำพูน มัธยมศึกษาปีที่ 6 โรงเรียนอุดมศึกษา กรุงเทพมหานคร 
ปริญญาตรี มหาวิทยาลัยราชภัฏสวนดุสิต ปัจจุบันจบการศึกษาระดับปริญญาโท สาขาวิชาพัฒนสังคมศาสตร์ คณะสังคมศาสตร์ มหาวิทยาลัยเกษตรศาสตร์

ได้เริ่มเข้าประกวดร้องเพลงตามสถานที่ต่างๆ ได้รับรางวัลชนะเลิศในการประกวดร้องเพลงของเอเวอร์เซ็นต์ ขณะกำลังศึกษาชั้นมัธยมศึกษาปีที่ 3 ต่อมาได้เป็นนักร้องนำของวง "No name" เป็นวงที่อยู่ทางภาคเหนือ ซึ่งมี อาจารย์สุรกิต กิติศักดิ์ (อ.ป๋ง) เป็นหัวหน้าวง และเป็นผู้ชักชวนเธอเข้าสู่วงการเพลงลูกทุ่ง และได้เข้าเป็นนักร้องในสังกัดค่ายเพลง "บริษัท ยู ทู เรคคอร์ด จำกัด" ของ นายพนม ทันสมัย หรือ "ปอนด์" โดยออกอัลบั้มชุดแรก ชื่ออัลบั้ม "บุษบาแดนเซอร์" และมีผลงานออกมาอย่างต่อเนื่อง จนถึงปี 2553 ได้เป็นนักร้องสังกัดค่ายเพลง "บริษัท มิวสิก ดี เอนเตอร์เทนเมนต์ จำกัด" โดยอัลบั้มล่าสุด ชื่ออัลบั้ม "แมงมุม"

ปัจจุบันได้ประกอบธุรกิจมินิมาร์ท ในสถานีบริการน้ำมันคาลเท็กซ์ สาขา รามอินทรา กม. 6 เป็นธุรกิจเสริม
ลูอิส แคร์รอล

ชาลส์ ลัตวิดจ์ ดอดจ์สัน (27 มกราคม ค.ศ. 1832 - 14 มกราคม ค.ศ. 1898) หรือที่ผู้คนรู้จักกันในนามปากกา ลูอิส แคร์รอล เขาเป็นทั้งนักเขียนนวนิยาย นักคณิตศาสตร์ ชาวอังกลิคัน และช่างภาพ

ผลงานเด่นที่สร้างชื่อเสียงให้กับเขาคือ "อลิซผจญภัยในดินแดนมหัศจรรย์" และภาคต่อที่ชื่อ "Through the Looking-Glass" นอกจากนี้ยังมีผลงานอื่นอีก เช่น "The Hunting of the Snark" และ "Jabberwocky" ซึ่งทั้งหมดเป็นวรรณกรรมแนว "literary nonsense"

จุดเด่นในวรรณกรรมของชาลส์ ลัตวิดจ์ ดอดจ์สัน คือการเล่นคำ, ตรรกะ, และ แฟนตาซี ซึ่งเป็นที่ชื่นชอบของเด็กๆ , และยิ่งกว่านั้นงานเขียนของเขาได้ฝังลึกเข้าไปในวัฒนธรรมสมัยนิยม, และมีอิทธิพลโดยตรงกับนักเขียนจำนวนมากในเวลาถัดมา.

ผลงานและชีวิตของชาลส์ ลัตวิดจ์ ดอดจ์สัน ได้รับความสนใจอย่างมากในหลายประเทศทั้ง อเมริกาเหนือ, ญี่ปุ่น, สหราชอาณาจักร, และนิวซีแลนด์
ประชาคมแอนดีส

ประชาคมแอนดีส (; ย่อว่า CAN) เดิมคือกติกาสัญญาแอนดีน (Andean Pact) ใน ค.ศ. 1969 
เป็นสหภาพศุลกากรประกอบด้วยประเทศในอเมริกาใต้ของโบลิเวีย โคลัมเบีย เอกวาดอร์ และเปรู กลุ่มการค้าที่เรียกว่าสนธิสัญญาแอนเดียนจนถึงปี 1996 และเข้ามาในชีวิตด้วยการลงนามข้อตกลงในปี 1969 สำนักงานใหญ่ตั้งอยู่ในลิมา, เปรู

ประชาคมแอนดีสมี 98,000,000 คนที่อาศัยอยู่อาศัยอยู่ในพื้นที่ของ 4,700,000 ตารางกิโลเมตรซึ่งมีผลิตภัณฑ์มวลรวมในประเทศสหรัฐอเมริกาจำนวน 745,300,000,000 $ ในปี 2005 รวมทั้งเวเนซุเอลาที่เป็นสมาชิกคนหนึ่งในเวลานั้น คาดจีดีพีพีพีสำหรับปี 2011 มีจำนวนสหรัฐอเมริกา $ 902,860,000,000 ไม่รวมเวเนซุเอลา
นายา

นายา หรือ วาสนา เคนแมน น้องสาวของนักเขียนชื่อดังอีกท่าน คือ กฤษณา อโศกสิน ศิลปินแห่งชาติสาขาวรรณศิลป์ จบการศึกษาอักษรศาสตรบัณฑิต (เกียรตินิยม) ครุศาสตรบัณฑิต จากจุฬาลงกรณ์มหาวิทยาลัย มหาบัณฑิตในสาขาวิชาภาษาอังกฤษ มหาวิทยาลัย Columbia University , New York (ทุน Fulbright) อดีตอาจารย์สอนภาษาอังกฤษที่แผนกภาษาอังกฤษ คณะอักษรศาสตร์ จุฬาลงกรณ์มหาวิทยาลัย และสอนวิชาคำประพันธ์ให้แผนกภาษาไทยด้วย

คุณ "นายา" สมรสเมื่อ พ.ศ. 2508 สามปีภายหลังย้ายไปอยู่สหรัฐอเมริกากับสามีจึงจบมหาบัณฑิตในสาขาวิชามานุษยวิทยา ณ University of Texas at Austin ย้ายติดตามสามีไปอยู่หลายประเทศ และเป็นอาจารย์สอนตามวิทยาลัย และมหาวิทยาลัยหลายแห่งและหลายประเทศ สอนวิชาภาษาอังกฤษ วิชามานุษยวิทยาและสังคมวิทยาแก่นักศึกษาอเมริกัน ได้ตำแหน่งผู้เชี่ยวชาญในการเขียนตำรา (Writing Consultant) (2519-2520) ที่ The Free University of Iran ซึ่งพระเจ้าชาห์ทรงสถาปนาขึ้น ณ กรุงเตห์ราน ประเทศอิหร่านด้วย

ตำแหน่งสุดท้ายในฐานะผู้สอนคือ ศาสตราจารย์ของแผนก General Education ที่วิทยาลัย De Vry Institute of Technology เมืองฟินิกส์ รัฐอริโซา (พ.ศ. 2526 ถึง 2540) เป็นเวลา 14 ปี ก่อนจะลาออกจากการสอนเพื่อเขียนหนังสือและทำงานอดิเรกอื่นๆ
พระเจ้าฮโยจง

พระเจ้าฮโยจง ( ; พ.ศ. 2162 ถึง พ.ศ. 2202) เป็นกษัตริย์องค์ที่ 17 (พ.ศ. 2192 ถึง พ.ศ. 2202) แห่งราชวงศ์โชซอน ในรัชสมัยของพระองค์โชซอนต้องทำสงครามกับรัสเซียตามคำขอของราชวงศ์ชิง และทรงมีแผนการที่จะบุกจีนแก้แค้นสงครามกับแมนจูแต่สิ้นพระชนม์เสียก่อน

เมื่อองค์ชายนึงยางพระบิดาได้รับบัลลังก์ขึ้นครองราชย์เป็นพระเจ้าอินโจในพ.ศ. 2166 ด้วยการยึดอำนาจของฝ่ายตะวันตก พระโอรสทั้งสองก็ได้เข้าวังและได้รับแต่งตั้งเป็นองค์ชายรัชทายาทโซฮย็อนและองค์ชายพงนิม แต่นโยบายที่เข้าข้างราชวงศ์หมิงของฝ่ายตะวันตกทำให้โชซอนต้องทำสงครามกับราชวงศ์ชิง ในพ.ศ. 2170 ถึง พ.ศ. 2179 ผลคือโชซอนตกเป็นเมืองขึ้นของแมนจูต้องส่งบรรณาการให้ และองค์ชายทั้งสองต้องไปเป็นตัวประกันที่เมืองเสิ่นหยาง บ่อยครั้งที่หวงไท่จี๋สั่งให้องค์ชายทั้งสองช่วยรบกับมองโกล แต่องค์ชายพงนิมทรงเห็นว่าพระชนม์ชีพขององค์ชายโซฮย็อนนั้นสำคัญ เพราะจะต้องทรงเป็นกษัตริย์ต่อไป องค์ชายพงนิมจึงออกรบแทนพระเชษฐาอยู่หลายครั้ง

พ.ศ. 2187 ราชวงศ์ชิงยึดปักกิ่งได้ องค์ชายทั้งสองก็ได้เดินทางไปประทับทับที่ปักกิ่ง ซึ่งองค์ชายโซฮย็อนได้พบกับอดัมส์ แชล มิชชันนารีชาวเยอรมัน ซึ่งเป็นบุคคลสำคัญในการเผยแพร่อารยธรรมตะวันตกในจีน องค์ชายโซฮย็อนทรงประทับใจในวิทยาการตะวันตกต่างๆ เมื่อทรงกลับไปยังโชซอนในพ.ศ. 2188 ก็ทรงขัดแย้งกับพระเจ้าอินโจ ซึ่งทรงมีความคิดอนุรักษนิยม จนองค์ชายโซฮย็อนสิ้นพระชนม์ พระเจ้าอินโจทรงรับสั่งให้จัดการพิธีศพอย่างรวดเร็วและกล่าวหาชายาขององค์ชายโซฮย็อนว่าเป็นฆาตกรและสั่งประหาร นักประวัติศาสตร์คาดว่าพระเจ้าอินโจน่าจะทรงเป็นผู้สังหารเอง

เมื่อพระเจ้าอินโจสิ้นพระชนม์ในพ.ศ. 2192 องค์ชายพงนิมจึงกลับมาโชซอน ขึ้นครองราชย์เป็นพระเจ้าฮโยจง

การเป็นองค์ประกันในจีนทำให้พระเจ้าฮโยจงทรงคิดแค้นพวกแมนจู จึงทรงวางแผนที่จะบุกราชวงศ์ชิงโดยเริ่มจากการสะสมกำลังทัพและอาวุธต่างๆ สร้างป้อมปราการตามริมแม่น้ำยาลู ทรงเรียงพระอาจารย์ซงชียอลจากฝ่ายตะวันตก ซึ่งเป็นตัวตั้งตัวตีในการบุกราชวงศ์ชิงมารับราชการ ซงชียอลยึดมั่นในหลักการขงจื้อของจูจื่อ ปราชญ์สมัยราชวงศ์ซ่ง ว่าเป็นหลักการที่ถูกต้องเพียงหนึ่งเดียว หากใครกล้าติเตียนหรือขัดแย้งกับหลักการของจูจื่อ จะถูกปลดจากต่ำแหน่งและเนรเทศ อิทธิพลของซงชียอลทำให้จูจื่อเป็นปราชญ์หนึ่งเดียวของโชซอนไปหลายร้อยปี และได้รับการนับถือมากกว่าตัวขงจื้อเองเสียอีก

แต่ก็มีขุนนางฝ่ายใต้ที่เห็นว่าซงชียอลงมงายกับหลักการของจูจื่อมากเกินไป ภายใต้การนำของยุนฮยู ต่อต้านอำนาจของซงชียอลและฝ่ายตะวันตก

ในพ.ศ. 2196 แฮ็นดริก ฮาเมิล (Hendrick Hamel) พนักงานบัญชีบริษัทอินเดียตะวันออกของฮอลันดา และลูกเรืออีก 30 กว่าคนถูกพายุพัดมาเกยฝั่งที่เกาะเชจูขณะกำลังเดินทางไปญี่ปุ่น ชาวโชซ็อนที่เห็นชาวตะวันตกเป็นครั้งแรกต่างพากันหวาดกลัว ทั้ง ๆ ที่ฝ่ายฮาเมิลน่าจะเป็นคนที่หวาดกลัวมากกว่า ขณะของฮาเมิลถูกพระเจ้าฮโยจงจับขังเป็นทาส และบังคับให้สร้างปืนเพื่อใช้รบกับแมนจู จนไม่มีวี่แววว่าจะได้รับการปล่อยตัว ในพ.ศ. 2206 หลังจากถูกขังมา 13 ปี ฮาเมิลก็หลบหนีออกมาจากอาณาจักรฤๅษีนี้ได้

ในพ.ศ. 2197 ราชวงศ์ชิงขอให้โชซอนส่งทัพไปช่วยรบกับรัสเซีย กองทัพผสมจีนโชซอนชนะทัพรัสเซียในการรบที่ฮูตง และในพ.ศ. 2201 ชนะรัสเซียที่แม่น้ำซุงการี สงครามกับรัสเซียเป็นสงครามครั้งสุดท้ายที่ใช้กำลังพลเป็นจำนวนมากตลอดช่วงเวลาที่เหลือของราชวงศ์โชซอน พระเจ้าฮโยจงทรงวางแผนที่จะบุกจีน เป็นความใฝ่ฝันสูงสุดในพระชนม์ชีพของพระองค์ แต่ทรงสิ้นพระชนม์ไปเสียก่อนในพ.ศ. 2202

สมเด็จพระราชา ฮโยจง แทโจ ฮุมชอน ดัลโด ควางก๊ก ฮงยอล ซอนมุน จางมู ซินซอง ฮโยนิน มยองอึย จองด็อก แห่งเกาหลี
ตะวันตัดบูรพา

ตะวันตัดบูรพา เป็นละครโทรทัศน์แนวดราม่าแอ็คชั่น สร้างโดย บริษัท เอ็กแซ็กท์ จำกัด สร้างจากเค้าโครงเรื่องโดย นิพนธ์ ผิวเณร และประโยชน์ สุขศรีเจริญสุข เป็นเรื่องราวของสองพี่น้องที่มีความขัดแย้งในเรื่องของหน้าที่และความถูกต้อง ถูกนำไปสร้างเป็นละครโทรทัศน์ 2 ครั้ง ในปี พ.ศ. 2544 (ช่อง 5) และ พ.ศ. 2558 (ช่องวัน)
อยากหยุดตะวันไว้ที่ปลายฟ้า

อยากหยุดตะวันไว้ที่ปลายฟ้า สร้างเป็นละครโทรทัศน์ครั้งแรกขึ้นเมื่อปี พ.ศ. 2538 โดย บริษัท เอ็กแซ็กท์ และ กำกับการแสดงโดย ถกลเกียรติ วีรวรรณ ออกอากาศเมื่อวันที่ 2 มิถุนายน พ.ศ. 2538 ถึง 22 กันยายน พ.ศ. 2538 ทางสถานีวิทยุโทรทัศน์กองทัพบกช่อง 5 มีเพลงประกอบละครคือเพลง "หน้าที่กับความรัก" ขับร้องโดย สุรสีห์ อิทธิกุล และเพลง "อยากหยุดตะวันไว้ที่ปลายฟ้า" 
ขับร้องโดย ศักดิ์สิทธิ์ แท่งทอง

ในปี พ.ศ. 2552 เอ็กแซ็กท์ ได้นำละครเรื่องนี้กลับมาสร้างใหม่อีกครั้ง นำแสดงโดย ยุกต์ ส่งไพศาล และ พรรณวรท ด้วยเศียรเกล้า เริ่มออกอากาศตอนแรกวันที่ 23 ธันวาคม พ.ศ. 2552 ถึง 9 กุมภาพันธ์ พ.ศ. 2553 จำนวน 28 ตอน มีเพลงประกอบละครคือเพลง "หัวใจกั้นฟ้า" โดย พงศธร สุภิญโญ และ "เก็บไว้ในหัวใจ" โดย กรณ์ภัสสร ด้วยเศียรเกล้า

โดยเค้าโครงบทประพันธ์เรื่องอยากหยุดตะวันไว้ที่ปลายฟ้า เขียนโดย ถกลเกียรติ วีรวรรณ และ กษิดินทร์ แสงวงศ์ รวมถึงการเขียนบทโทรทัศน์ ของทั้งละครสองครั้งนี้เขียนโดย กษิดินทร์ แสงวงศ์

อยากหยุดตะวันไว้ที่ปลายฟ้า คือ เรื่องราวของ น้ำเชี่ยว องครักษ์หนุ่มชาวไทย ที่ต้องจับพัดจับผลูมาคุ้มกัน องค์หญิงนภัสราวดี ที่หนีภัยมาจากประเทศ ศิขริน มาอยู่ที่ประเทศไทย โดยที่น้ำเชียวเองไม่รู้ว่ากำลังปกป้องหญิงผู้สูงศักดิ์ ผู้ซึ่งไม่มีวันที่จะอยู่ในความเป็นจริงในชีวิตน้ำเชี่ยวได้เลย

ศิขริน เป็นประเทศเล็กๆ ที่มีการปกครองในระบอบกษัตริย์ ที่ร่ำรวยด้วยทรัพยากรธรรมชาติ ทำให้พ่อค้านักธุรกิจนานาชาติต่างสนใจที่จะทำการค้าขายกับศขริน ความวุ่นวายเริ่มขึ้นเมื่อ เจ้าวิษณุ เจ้าทรงสวรรค์องค์ปัจจุบันมีดำริที่จะเปลี่ยนแปลงการปกครองให้เป็นระบอบประชาธิปไตย สร้างความไม่พอใจให้แก่ เจ้าวงศา อนุชาผู้อ่อนแอ ที่ต้องการจะรักษาอำนาจการปกครองเอาไว้ในมือตน เจ้าวงศามีแผนจะทำร้ายเจ้าวิษณุเพื่อตนเองจะได้ขึ้นครองราชย์ แต่เจ้าวิษณุรู้ทันแผนการ จึงมีคำสั่งให้ เพ็ญโสม พระพี่เลี้ยง เดินทางไปรับตัว เจ้าหญิงนภัสสราวดี ไปพักผ่อนที่ประเทศไทย การเดินทางครั้งนี้เจ้าหญิงจะเปิดเผยฐานันดรศักดิ์ที่แท้จริงให้ใครรู้ไม่ได้

พล มีหน้าที่หาผู้คุมกันมือดีมาอารักขาความปลอดภัยให้กับเจ้าหญิง และด้วยความจำเป็นที่ไม่อาจเปิดเผยตัวจริงของเจ้าหญิง จึงไม่สามารถใช้เจ้าหน้าที่ตำรวจทำงานนี้ได้ พลจึงเสนอจ้างให้ น้ำเชี่ยว เพื่อนสนิทของเขาให้มาทำงานนี้ วันแรกที่นภัสสรมาถึงเมืองไทย เธอก็ถูกน้ำเชี่ยวควบคุมบังคับอย่างเข้มงวด ทำให้นัภสสรไม่พอใจมาก จึงตั้งหน้าตั้งตาขัดคำสั่ง และพยายามจะเอาชนะน้ำเชี่ยวตลอดเวลา แต่น้ำเชี่ยวก็อาศัยความสามารถที่เหนือกว่าปราบนภัสสรได้ทุกครั้ง นภัสสรเจ็บใจมาก แต่ขณะเดียวกันก็ชื่นชมในตัวน้ำเชี่ยวมากขึ้นทุกวัน เช่นเดียวกับน้ำเชี่ยวที่แอบประทับใจในตัวนภัสสร

ทางศิขรินเริ่มเกิดเกรื่องวุ่นวาย เมื่อเจ้าวงศาขึ้นครองราชย์แทน ด้วยการสนับสนุนของรัฐบาลทหารซึ่งนำโดย นายพลศารทูล ลูกน้องคนสนิทของเจ้าวงศา และเรียกร้องให้รัฐบาลไทยส่งตัวเจ้าหญิงนภัสสรที่หลบอยู่ในประเทศไทยกลับมาศิขริน ข่าวนี้ดังไปทั่วโลก เลยทำให้น้ำเชี่ยวรู้ความจริงว่านภัสสรคือเจ้าหญิง เขาโกรธมากที่ถูกหลอก แต่ขณะเดียวกันในทางการเมือง ทางการไทยก็จำเป็นต้องส่งตัวเจ้าหญิงกลับ พลจึงขอให้น้ำเชี่ยวช่วยพาเจ้าหญิงหลบหนีไป น้ำเชี่ยวสงสารจึงพาเจ้าหญิงและเพ็ญโสมหลบไปซ่อนตัวที่บ้านเกิดของเขาที่ชายทะเล ท่ามกลางการไล่ล่าของตำรวจไทย

ในที่สุดเจ้าหญิงก็ถูกส่งตัวกลับไปศิขรินจนได้ และถูกนายพลศารทูลที่ต้องการจะขึ้นเป็นใหญ่จองจำเอาไว้ เพื่อบีบให้เจ้าวิษณุออกจากที่ซ่อน มาสละราชสมบัติให้เจ้าวงศาขึ้นครองราชย์อย่างถูกต้อง
เด็นยูลุกแอตมี

"เด็นยูลุกแอดมี" () คือเพลงประกอบภาพยนตร์เรื่องบุรุษสองศตวรรษ ในความเป็นจริงแล้ว ซิงเกิลนี้จะออกจำหน่ายเป็นซิงเกิลที่ 2 ของเซลีน ดิออนจากอัลบั้ม "ออลเดอะเวย์... อะดิเคดออฟซอง" ในวันที่ 11 ธันวาคม พ.ศ. 2542

"เด็นยูลุกแอดมี" เป็นผลงานการประพันธ์ของเจมส์ ฮอร์เนอร์ และวิลล์ เจนนิงส์ ผู้ประพันธ์เพลง "มายฮาร์ตวิลโกออน"

แต่โชคไม่ดีที่ภาพยนตร์เรื่องบุรุษสองศตวรรษ ซึ่งกำหนดออกแพร่ภาพวันที่ 13 ธันวาคม พ.ศ. 2542 และนำแสดงโดย โรบิน วิลเลียมส์ เกิดไม่ประสบความสำเร็จดังคาด ทำให้ซิงเกิลนี้งดออกจำหน่าย แล้วออกเพลง "แดตส์เดอะเวย์อิตอิส" ซิงเกิลแทน เพลงดังกล่าวนี้ได้รับความนิยมอย่างแพร่หลายในขณะนั้นตราบจนบัดนี้ อย่างไรก็ตาม "เด็นยูลุดแอดมี" ก็ได้ออกเป็นซิงเกิลหน้าบีคู่กับ "ลีฟ (ฟอร์เดอะวันไอเลิฟ)", "เดอะเฟิสไทม์เอเวอร์ไอซอยัวร์เฟซ", "ไอว็อนท์ยูทูนีดมี"

ฉบับที่ใช้ประกอบภาพยนตร์ แตกต่างจากฉบับที่วางขายเล็กน้อย ฉบับแรกนั้นอำนวยเพลงโดยเจมส์ ฮอร์เนอร์ และไซมอน แฟรกเล็น ส่วนฉบับหลัง อำนวยเพลงโดย เดวิด ฟอสเตอร์ เจมส์ ฮอร์เนอร์ และไซมอน แฟรกเล็น

มิวสิกวิดีโอเพลง "เด็นยูลุกแอดมี" อำนวยการสร้างโดยบิลลี วูดดรัฟฟ์ และออกเผยแพร่ราวปลายปี พ.ศ. 2542 และได้บรรจุลงในดีวีดี "ออลเดอะเวย์... อะดิเคดออฟซองแอนด์วิดีโอ" ที่จำหน่ายใน พ.ศ. 2544
ลีฟ (ฟอร์เดอะวันไอเลิฟ)

"ลีฟ (ฟอร์เดอะวันไอเลิฟ) " () คือซิงเกิลที่ 2 ของเซลีน ดิออนจากอัลบั้ม "ออลเดอะเวย์... อะดิเคดออฟซอง" ออกจำหน่ายเมื่อวันที่ 14 กุมภาพันธ์ พ.ศ. 2543 ในแคนาดาและบางประเทศในยุโรป

"ลีฟ (ฟอร์เดอะวันไอเลิฟ)" เป็นเพลงที่ดัดแปลงมาจากเพลงภาษาฝรั่งเศส "วิแวร์" ของ Noa และขับร้องใหม่อีกครั้งโดย Hélène Ségara ในงานดนตรีมหาวิหารนอ์ตตาดามเดอปารีส Richard Cocciante ประพันธ์เพลงนี้ และลุก ปลามงดง ประพันธ์เนื้อเพลง Will Jennings แปลคำร้องเป็นภาษาอังกฤษ (ผู้ประพันธ์คำร้องเพลง "มายฮาร์ตวิลโกออน")

เซลีนแสดงเพลงนี้ในรายการโทรทัศน์ฝรั่งเศสและท้าย ปี พ.ศ. 2542 ในคอนเสิร์ตมิลลิเนียม (คอนเสิร์ตสุดท้ายของทัวร์คอนเสิร์ตเล็ตส์ทอล์กอะเบาท์เลิฟ)

มิวสิกวิดีโอเพลง "ลีฟ (ฟอร์เดอะวันไอเลิฟ)" อำนวยการสร้างโดย Bille Woodruff แพร่ภาพเมื่อ พ.ศ. 2543 และบรรจุในดีวีดี "ออลเดอะเวย์... อะดิเคดออฟซองแอนด์วิดีโอ"

ซิงเกิลนี้ขึ้นอันดับสูงสุดที่ 23 ในแคนาดา, 47 ในเบลเยี่ยม, 63 ในฝรั่งเศส, 82 ในสวิตเซอร์แลนด์ และ 89 ในเนเธอร์แลนด์

ซิงเกิลซีดี 2 เพลง - (ยุโรป)

ซิงเกิลซีดี 3 เพลง - (ยุโรป)